Document ID: /roh_data/filtered/fineweb-2-filterrobots_roh.jsonl.gz/11858

Il mardi e la mesemna hai brischà pliras giadas a Scharans. Sco quai che la Polizia chantunala scriva, na sajan naginas persunas vegnidas blessadas. Il mardi saira avevan duas persunas percurschì dus pitschens fieus en ina stalla a Scharans. Els han dumagnà da stizzar sez. Era las chauras ch'eran en stalla n'èn betg vegnidas blessadas. Curt suenter han ils pumpiers da Scharans stuì stizzar ina bargia ordaifer il vitg.
La mesemna avant mezdi han lura ils pumpiers da Scharans e Tusaun cumbattì in brischament tar in deposit da laina. La Polizia chantunala investighescha ils brischaments e tschertga per quai perditgas.